Ch se prenuncia /ç/ (dimpués de ä, ai, äu, e, ei, eu, i, ö, ü y dimpués de consonants) u /x/ (dimpués a, au, o, u). En bell dialecto (especialment, Renania (ueste d'Alemanya)) se prenuncia siempre /ʃ/, orichinando ambigüidatz (Kirche y Kirsche son prenunciatas [ˈkiɐ̯ʃǝ]). Chent d'istas rechions gosan ultracorrechir-se quan charran alemán stándard, prenunciando bellas [ʃ] como [ç]. En una parabra chermana ch nunca se troba a lo prencipio. En amprens, a Ch no tien una prenunciación concreta pudiendo-se prenunciar [ç], [k] o [ʃ] pendendo d'o dialecto. Por eixemplo, a parabra Chemie (quimica) se puet prenunciar [keːˈmiː], [çeːˈmiː] u [ʃeːˈmiː].